| **№** | **Институция/ организация** | **Предложение** | **Приема****/не приема предложението** | **Мотиви на вносителя** | **Мотиви за частичното приемане или неприемане на предложението** |
| --- | --- | --- | --- | --- | --- |
| **1.** | **Сдружение Общност Мостове и НГИ Системата ни убива всички** | Чл. 1, ал. 3 да се промени така: (3) Елементите на достъпната среда в урбанизираните територии, сградите и съоръженията се проектират и изпълняват в съответствие с изискванията на тази наредба като се комбинират в зависимост от конкретните условия така, че да се осигури универсален дизайн на средата без да се налага нейно допълнително адаптиране с оглед свободното й ползване в максимална степен от цялото население, като се отчитат и специфичните нужди на хората с намалена подвижност **и сензорни затруднения**. | Приема се по принцип | Мотиви: хората със сензорни затруднения също изпитват трудности поради недостъпността на средата и затова е необходимо изрично да бъдат добавени | Доколкото е общоизвестно сензорните затруднения представляват нарушения на зрението и увреждания на слуха (в различна степен).В § 1, т. 1 от проекта е дадена обща дефиниция на използвания термин „хора с намалена подвижност“ като в буква „б“ към същия са включени **„хора с увреждания на слуха и зрението, затруднени или ограничени в неадаптирана градска среда, в т.ч. хора с частично или напълно увредено зрение, които се ориентират, разчитайки изцяло на слуха, осезанието и обонянието си, хора с частично или напълно увреден слух, които се ориентират, разчитайки изцяло на зрението, осезанието и обонянието си, и хора с частично или напълно увредено зрение и слух“**. Предложението се приема по принцип. В настоящия проект на наредба хората със сензорни затруднения са включени като група хора, която изпитва затруднения при недостъпност на средата, но не самостятелно, а като част от най-нуждаещите се групи, за които е необходима достъпната архитектурна среда - „хората с намалена подвижност“. Основна част от изискванията на проекта са именно по отношение определянето на технически правила и норми за осигуряването на достъпността за хората с увреждания на слуха и зрението - зрително (чрез табели и знаци) и тактилно/звуково (чрез тактилни ивици, тактилни знаци, текст на брайлово писмо и/или гласова информация). |
| **2.** | **Сдружение Общност Мостове и НГИ Системата ни убива всички** | Чл. 2, ал. 1 да се промени така:Чл. 2. (1) **1. Нови многофамилни жилищни сгради или сгради със смесено предназначение, определени в чл.53, ал.2, т.3 от ЗХУ се изграждат в съответствие с изискванията за достъпност на наредбата.**2. Съществуващи елементи на достъпната среда в урбанизираната територия, определени в чл. 53, ал. 2, т. 1 от Закона за хората с увреждания (ЗХУ) и съществуващи сгради и съоръжения за обществено обслужване, определени в чл. 53, ал. 2, т. 2 от ЗХУ, **както и нови многофамилни жилищни сгради или сгради със смесено предназначение, определени в чл.53, ал.2, т.3 от ЗХУ**, се привеждат в съответствие с изискванията за достъпност на наредбата при извършване на техни реконструкции, основни обновявания, основни ремонти, преустройства, промени на предназначение, пристроявания и надстроявания. | Не се приема |  | Новите сгради, в частност „новите многофамилни сгради или сгради със смесено предназначение“, не са предмет на чл. 2.С чл. 2 от проекта са уредени случаите на съществуващи елементи на достъпната среда в урбанизираната територия, определени в чл. 53, ал. 2, т. 1 от Закона за хората с увреждания (ЗХУ) и съществуващи сгради и съоръжения за обществено обслужване, определени в чл. 53, ал. 2, т. 2 ЗХУ, с оглед привеждането им в съответствие с изискванията за достъпност на наредбата при извършване на техни реконструкции, основни обновявания, основни ремонти, преустройства, промяна на предназначение, пристроявания и надстроявания.Новите многофамилни сгради или сгради със смесено предназначение, определени в чл. 53, ал. 2, т. 3 от ЗХУ са посочени в чл. 3, ал. 1, т. 3 от проекта, а именно наредбата се прилага при „проектиране и изграждане на елементите на достъпната среда в урбанизираната територия по реда на чл. 53, ал. 2, т. 1 ЗХУ **и на сградите и съоръженията по реда на чл. 53, ал. 2, т. 2 и 3 от ЗХУ**, вкл. на сгради и съоръжения, разположени в поземлени имоти с масов достъп извън урбанизираните територии за осигуряване на достъпна среда до и в тях (крайпътни бензиностанции и газостанции, мотели, къмпинги и др.)“. |
| **3.** | **Сдружение Общност Мостове и НГИ Системата ни убива всички** | Чл. 4, ал. 3 да се промени така:(3) При извършване на оценка за съответствието на инвестиционните проекти със съществените изисквания към строежите в експертните съвети на одобряващите администрации **задължително** се канят да участват и представители на национално представителните организации на хора с увреждания и за хора с увреждания | Не се приема |  | Изискването за участие на представители на национално представителните организации на хора с увреждания и за хора с увреждания в експертните съвети на одобряващите администрации е многократно обсъждано и разглеждано като изискване на чл. 3, ал. 3 от действащата Наредба № 4 от 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания.Поставеният въпрос е експертно разглеждан с Концепцията за промени в националното законодателство, свързани с прилагането на чл. 9 „Достъпност“ от Конвенцията на ООН по отношение на достъпната архитектурна среда, одобрена с Решение № 638 от 3.8.2016 г. на Министерския съвет на Република България. Също така въпросът е разглеждан подробно и експертно анализиран с изработената „Оценка за въздействието на действащите политики и законови разпоредби и на упражнявания мониторинг по отношение на осигуряване на достъпна архитектурна среда в съществуващите сгради и съоръжения, както и разглеждане на възможни сценарии за допълването им и/или за въвеждането на нови подходящи политики и органи за мониторинг“. Тази оценка за въздействие е възложена като дейност на МРРБ в Националната стратегия за хората с увреждания 2016-2020 г. и съответно в Плана за действие за периода 2016-2018 г. за изпълнение на Националната стратегия за хората с увреждания 2016-2020 г., приет с Решение № 1027 от 2.12.2016 г. на Министерския съвет на Република България.Съгласно анализите в посочените документи организациите на и за хората с увреждания нямат, а и не са задължени да имат, експертния капацитет (количество експерти със знания и опит в проектирането и строителството, в т.ч. разчитане и разбиране на чертежи и друга строителна документация), за да могат да осигурят задължително участие в експертните съвети на одобряващите администрации. Одобряващите администрации в процеса на инвестиционното проектиране и строителството, по реда на ЗУТ, са всички общински и областни експертни съвети, както и националния експертен съвет. Според анализите и проучванията в посочените по-горе документи няма информация организациите да са участвали в експертни съвети на одобряващите администрации въпреки, че и към момента изискването на действащата Наредба № 4 от 2009 г. е за задължително участие.Поставеният въпрос в предложението е обсъждан и с представителите на национално представителните организации на и за хората с увреждания, излъчени в работната група по настоящия проект на наредба. Не беше изяснено от тези организации как смятат, че на практика следва да се случи този процес, за да може в съответствие с предмета на наредба, да се допълнят съответни изисквания, когато такива са необходими. Само една от петте, представени в работната група национално представителни организации изрази мнение, че подобно изискване е приложимо за тях. Останалите са на мнение, че нямат такъв капацитет, вкл., че техните членове по принцип нямат място в експертните съвети. Поради по-горе изнесените факти и аргументи изискването на действащата наредба е пренесено и в новия проект, но с незадължителен характер, с оглед оставане на възможността експерти на организациите на и за хора с увреждания да могат при желание и експертен капацитет да участват в експертните съвети на одобряващите администрации.  |
| **4.** | **Сдружение Общност Мостове и НГИ Системата ни убива всички** | Да се добави нова ал. 4 към чл. 4:(4) Не се въвеждат в експлоатация строежи, които не отговарят на изискванията за достъпна среда за населението, включително за хората с увреждания, и изискванията за безопасност на строежите при отчитане влиянието на географските, климатичните и сеизмичните въздействия в съответствие с изискванията по ал. 1 и ал. 3, т. 1, 2 и 3. В държавните приемателни комисии за въвеждане в експлоатация на строежите могат да участват и представители на национално представителните организации на хора с увреждания и за хора с увреждания | Приема се по принцип |  | В чл. 3 е създадена нова ал. 9 със следното съдържание:„Чл. 3 (9) При въвеждането в експлоатация на елементите на достъпната среда в урбанизираната територия по реда на чл. 53, ал. 2, т. 1 ЗХУ и на сградите и съоръженията по реда на чл. 53, ал. 2, т. 2 и 3 от ЗХУ констативният акт по чл. 176, ал. 1 от ЗУТ за установяване на годността за приемане на изградената достъпна среда съдържа данните по чл. 7, ал. 2, т. 15 от Наредба № 3 от 2003 г. за актовете и протоколите по време на строителство (обн., ДВ, бр. 72 от 2003 г.), както и следните специфични данни от огледа на място:1. описание на изградената достъпна среда на строежа в съответствие с предложените проектни решения по ал. 2 и раздел „Решения за достъпност“ по ал. 3, както и описание на неизвършени, незавършени или недобре извършени работи, които до подаване на искане за издаване на разрешение за ползване (удостоверение за въвеждане в експлоатация) следва да бъдат отстранени;2. доказателства, че строежът по отношение на достъпността е изпълнен съобразно одобрения инвестиционен проект, заверената екзекутивна документация и основното изискване към строежите „достъпност и безопасна експлоатация“, съгласно чл. 169, ал. 1, т. 4 ЗУТ.“Предложението в частта „отчитане влиянието на географските, климатичните и сеизмичните въздействия“ е неясно формулирано и не се приема.  |
| **5.** | **Сдружение Общност Мостове и НГИ Системата ни убива всички** | Забележка към чл. 2 ал. 4(4) За съществуващи елементи на достъпната среда по чл. 53, ал. 2, т. 1 от ЗХУ и по чл. 53, ал. 2, т. 2 от ЗХУ, оценката за достъпност се извършва и преди техни текущи ремонти с оглед предприемане на необходимите мерки за спазване на ЗХУ и разработване на програмите по чл. 53, ал. 5, т. 1 и чл. 63, т. 1 от ЗХУ за постигане на максимално съответствие с изискванията на тази наредба.Тук настояваме да се конкретизира – как точно ще бъде извършена оценката, кой ще извършва контрол, какво следва ако оценката за достъпност установи несъответствия. В противен случай се обезмисля съществуването на тази разпоредба.Освен това настояваме да бъдат предприети изменения в ЗУТ във връзка с осъществявания контрол върху достъпността на средата, въвеждането на по-строги мерки при несъответствия и персонална отговорност. Това е наложително с оглед на изпълнението на наредбата, респективно разпоредбите на Конвенцията за правата на хората с увреждания на ООН. | Не се приема |  | Забележката не е приложима към законово определената делегация за изготвяне на проекта на наредба.Извършването на оценката за достъпност при разработване на програмите по чл. 53, ал. 5, т. 1 и чл. 63, т. 1 от ЗХУ следва да се организира от централните и териториалните органи на изпълнителната власт и от местните органи при изпълнение на задълженията им по реда на съответните разпоредби на ЗХУ с оглед предприемане на необходимите мерки за спазване на ЗХУ и разработване на програмите за постигане на максимално съответствие с изискванията на наредбата (чл. 2, ал. 4 от проекта).Проектът на наредба прави само връзката между изискваните със ЗХУ програми и нормативните изисквания за достъпност. В две приложения на проекта са дадени за яснота примерни оценки на достъпността на елементите на достъпната среда в урбанизирана територия и съответно на елементите на достъпната среда в сграда/съоръжение за обществено обслужване.Съгласно чл. 62 ЗХУ областните управители провеждат държавната политика за хората с увреждания на териториално ниво, като **контролират** изпълнената достъпна архитектурна среда на територията на областта по отношение **на елементите на достъпната среда в урбанизираната територия, сградите и съоръженията - държавна собственост**.Съгласно чл. 63, т. 1 ЗХУ местните органи осигуряват в рамките на предоставената им компетентност изграждането и поддържането на елементите на достъпната среда в урбанизираната територия и на достъпната среда в сградите и съоръженията по чл. 53, ал. 2, т. 1 и 2 - общинска собственост, и ежегодно разработват програми, **одобрени от съответните общински съвети**, с необходимите за това мерки, финансови средства и срокове за изпълнение.Достъпността на средата е част от едно от седемте основни изисквания към строежите по чл. 169, ал. 1 ЗУТ – „достъпност и безопасна експлоатация“. Въведеният със закона ред за контрол при проектирането, изграждането и въвеждането на строежите в експлоатация е общ за строежите с оглед спазване на всички изисквания на закона и подзаконовите му нормативни актове, в т.ч. на всички основни изисквания към строежите. |
| **6.** | **„Българска телекомуникационна компания“ ЕАД** | В чл. 31 от проекта, където са определени изискванията към обществените телефонни апарати, да се допълни със следното изречение:„Съществуващи съоръжения се привеждат в съответствие с изискванията за достъпност на наредбата при извършване на техни планови реконструкции, основни обновявания и основни ремонти.“ | Приема се | С подробно изложени мотиви е обоснована необходимост от достатъчно дълъг времеви хоризонт за поддържане на над 6000 обществени телефонни апарата и изискващият се за това съществен ресурс, който е не само финансов, но и свързан с административни процедури във всяка една от 265 общини в страната. | Добавена е нова ал. 3 към чл. 31 |
| **7.** | **Омбудсман на Република България** | Текстът на чл. 4, ал. 3 от проекта е добре да се измени в смисъл, че „задължително се канят“ представители на национално представителните организации. | Не се приема |  | Мотивите са като по т. 3 от справката. |
| **8.** | **Омбудсман на Република България** | В чл. 13, ал. 3, регламентиращ сфетофарните уредби и съпровождащия зеленото звуков сигнал, е подходящо да се добави текст с изискване зелената светлина за различните посоки да е с различен звуков сигнал. | Приема се по принцип |  | Определянето на параметрите на звуковия сигнал (честота, пулсации, ) при пътните сфетофари не е предмет на проекта на наредба. Определяне на подобно изискване е специфично и е в областта на действие на Наредба № 17 от 2001 г. за регулиране на движението по пътищата със светлинни сигнали (ДВ, бр. 72 от 2001 г.). Направеното предложение ще бъде предложено за разглеждане при следваща актуализация на посочената наредба. За яснота на експертите, ползващи наредбата с изисквания за достъпната среда, в чл. 13, ал. 3 от проекта е допълнено ново изречение: „Параметрите на звуковия сигнал са съгласно изискванията на Наредба № 17 от 2001 г. за регулиране на движението по пътищата със светлинни сигнали (ДВ, бр. 72 от 2001 г.).“. |
| **9.** | **Омбудсман на Република България** | В чл. 53, ал. 2 от проекта е необходимо разстоянията изрично да бъдат посочени в текста (дадени са само графично); в ал. 3 широчината 180 мм вероятно е сгрешена като се има предвид 180 см. | Приема се  |  | Отразено е |
| **10.** | **Омбудсман на Република България** | В чл. 55, ал. 3 да не се уточнява „за изкачване“ и „за слизане“, тъй като според сегашния текст излиза, че тактилна ивица след последното стъпало при изкачване и преди първото при слизане не се изисква. | Приема се |  | Отразено е  |
| **11.** | **Омбудсман на Република България** | Изразът „призматични букви и числа“, използван на няколко места в текста, заедно с „брайлово писмо“, няма легална дефиниция, поради което може да се обмисли да се замени с „релефни букви и числа“ и да се включи в определението по § 1, т. 11 от Допълнителните разпоредби на проекта. | Приема се |  | В § 1 на Допълнителните разпоредби на проекта са направени промени в т. 11 с оглед по-ясно дефиниране на „тактилни знаци“. В същия параграф е създадена и нова т. 12 с кратка дефиниция на „брайлово писмо“. Във връзка с направените уточнения на дефинициите в проекта на наредба се ползват единствено термините по т. 11 и 12. |

Fin